Diari Oficial de la Generalitat Valenciana


Sumari del DOGV 9277, del 14-02-2022 (2022/1125)

RESOLUCIÓ de 10 de febrer de 2022, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1125


Data del document
:   10-02-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 10 de febrer de 2022, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius. [2022/1125]  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, estableix en l'article 4.3 la possibilitat de dictar instruccions mitjançant resolució a fi d'adaptar el règim de descans a la demanda real.  
Amb caràcter general la direcció general competent en matèria de transport estableix anualment les particularitats dels torns de descans per a la setmana de Falles, Nadal, Any Nou i per a aquells esdeveniments en què puga produir-se un augment de la demanda. Igualment, estableix els torns de descans particulars per al període estival, Setmana Santa i Pasqua, en els quals està prevista una disminució de la demanda; i els torns per als mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
  
Per tant, d'acord amb la normativa citada, i fent ús de les facultats atribuïdes en l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà sota el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
1. La prestació durant els dissabtes i diumenges del servei de transport públic de taxi per les autoritzacions pertanyents a l'àrea de prestació conjunta de València, es realitzarà de manera que descansarà un dissabte o un diumenge de cada setmana, alternativament, en funció de la numeració parella o imparella de la llicència:  
- Quan el dissabte siga data parella prestaran el servei els taxis amb número de llicència parella, i descansaran la resta de vehicles.  
- Quan el dissabte siga data imparella prestaran el servei els taxis amb número de llicència imparella, i descansaran la resta de vehicles.  
- Els diumenges immediats, caiguen en dia parell o imparell, descansaran aquells que hagueren prestat servei en el dissabte immediat anterior i treballaran aquells que hagen descansat.  
2. Així mateix, tant en dissabtes com en diumenges, descansarà una lletra (parella o imparella que els corresponga treballar) cada dia en l'horari entre les 06.00 i les 18.00 hores de la següent forma:  
El primer dissabte amb aquest descans addicional que correspon descansar a les llicències pares (dia 19.02.2022), treballaran les llicències imparelles A, B, D i E i descansaran de 06.00 a 18.00 hores les llicències imparelles C, el segon (3 de setembre) treballaran les llicències imparelles A, B, C, i E, i descansaran de 06.00 a 18.00 hores les llicències imparelles D, així correlativament de manera indefinida.  
El primer dissabte que corresponga descansar a les llicències imparelles (dia 26 de febrer), treballaran les llicències parelles A, B, D i E i descansaran de 06.00 a 18.00 hores les llicències parelles C, el segon dissabte (dia 10 de setembre) treballaran les llicències parelles A, B, C i E i descansaran de 06.00 a 18.00 hores les llicències parelles D, així correlativament de manera indefinida.  
El primer diumenge que corresponga descansar a les llicències parelles (dia 27 de febrer), treballaran les llicències imparelles A, B, C i D, i descansaran de 06.00 a 18.00 hores les llicències imparelles E, el segon (dia 11 de setembre) treballaran les llicències imparelles B, C, D i E), i descansaran de 06.00 a 18.00 hores les llicències imparelles A, així correlativament de manera indefinida.  
El primer diumenge que corresponga descansar a les llicències imparelles (20 de febrer), treballaran les llicències parelles A, B, C i D, i descansaran de 06.00 a 18.00 hores les llicències parelles E, el segon (dia 4 de setembre) treballaran les llicències parelles B, C, D i E), i descansaran de 06.00 a 18.00 hores les llicències parelles A, així correlativament de manera indefinida.  
Aquest descans addicional en caps de setmana quedarà interromput en les següents dates:  
De l'1 de març al 31 d'agost de 2022.  
De l'1 de desembre de 2022 a l'1 de gener de 2023.  
  
Tercer. Distribució dels dies de descans  
A partir del moment en què faça efecte aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la forma següent:  
  
  
Dia de la setmana Indicatiu Terminació de la llicència   
que descansa  
Dilluns D 6 i 7  
Dimarts E 8 i 9  
Dimecres A 0 i 1  
Dijous B 2 i 3  
Divendres C 4 i 5  
  
  
  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Quart. Reforç del servei els caps de setmana  
No obstant el que es disposa en l'apartat segon d'aquesta resolució, durant l'any 2022, el servei del taxi en l'àrea de prestació conjunta de València serà reforçat durant la nit del dissabte al diumenge, de les 24.00 hores del dissabte a les 06.00 hores del diumenge, amb les llicències corresponents a dues lletres del quadre establit en l'apartat tercer, amb independència del descans setmanal que tinguen assignat.  
  
Els dissabtes que els corresponga treballar a les llicències imparelles es reforçarà amb dues lletres la terminació del número de llicència de les quals siga parell, iniciant aquests reforços la nit del dissabte dia 19 de febrer al diumenge 20 de febrer de 2022 les llicències amb indicatiu D i E, i així successivament de manera indefinida (A i B, C i D, E i A ?).  
Els dissabtes que els corresponga treballar a les llicències parelles es reforçarà amb dues lletres la terminació del número de llicència de les quals siga imparella, iniciant aquests reforços la matinada del dissabte dia 26 de febrer al diumenge 27 de febrer de 2022 les llicències amb indicatiu B i C i així successivament de manera indefinida (D i E, A i B, C i D...).  
Aquest reforç quedarà interromput els dissabtes en els quals hi ha un descans especial com els contemplats en els apartats sisé i seté o un reforç addicional com els contemplats en l'apartat nové, i continuarà el reforç al següent cap de setmana, per les lletres que els corresponguera continuar de manera successiva.  
  
Cinqué. Dia addicional de descans setmanal  
Cada setmana s'afegirà un dia setmanal de descans per a totes les autoritzacions del taxi que serà rotatori indefinidament, en els termes indicats en el següent quadre.  
  
  
  
  
De dimarts a divendres entre les 04.00 hores i les 06.00 hores podran treballar totes les autoritzacions quan tinguen descans addicional establit en el quadre superior, a fi de reforçar el servei. No obstant això, aquestes llicències hauran de respectar el descans establit en l'apartat tercer.  
Els divendres des de les 24 hores i fins a les 06.00 hores del dissabte no s'aplicarà el dia de descans addicional. No obstant això, s'haurà de respectar el descans establit en l'apartat tercer.  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Sisé. Prestació del servei durant el mes d'agost  
Durant el període de l'1 d'agost al 28 d'agost de 2022, tots dos inclosos, no serà aplicable l'estipulat quant als torns obligatoris de descans durant els dissabtes i diumenges. Sí que seran aplicable, no obstant això, els apartats relatius a la prestació del servei de dilluns a divendres i a la distribució dels dies de descans, respectivament, i quedarà el descans de la següent forma:  
Des del dia 1 d'agost al 14 d'agost, tots dos inclosos, no podran prestar servei les llicències amb nombres parells.  
Des del dia 15 d'agost al 28 d'agost, tots dos inclosos, no podran prestar servei les llicències amb nombres imparells.  
Les autoritzacions de taxi associades a vehicles adaptats no estaran subjectes durant el mes d'agost al descans determinat en aquest apartat, sempre que siga per a atendre necessitats de persones amb mobilitat reduïda.  
  
Seté. Prestació del servei per Setmana Santa i Pasqua  
El calendari de descansos serà el que s'estableix en la següent taula, i prestaran el servei la resta de llicències.  
  
Data Hauran de descansar  
Divendres, 15 d'abril Parells  
Dissabte, 16 d'abril Parells  
Diumenge, 17 d'abril Parells  
Dilluns, 18 d'abril Parells  
Dimarts, 19 d'abril Parells  
Dimecres, 20 d'abril Imparells  
Dijous, 21 d'abril Imparells  
Divendres, 22 d'abril Imparells  
Dissabte, 23 d'abril Imparells  
Diumenge, 24 d'abril Imparells  
  
  
Durant aquests dies no serà aplicable el règim de descans d'entre setmana, ni de caps de setmana establits en els apartats primer, segon, tercer i quart d'aquesta resolució.  
Les autoritzacions de taxi amb vehicle adaptat no estan subjectes al descans determinat en aquest apartat, sempre que siga per a atendre persones amb mobilitat reduïda.  
  
Huité. Dies festius i ponts sotmesos a descans obligatori  
Totes i cadascuna de les llicències de l'àrea de prestació conjunta de València descansaran els festius de 2022 que a continuació es relacionen, en funció de la numeració parella o imparella de la llicència:  
  
Data Descans setmanal Hauran de descansar  
Dimecres, 12 d'octubre Llicències 0 i 1 Parells  
Dimarts, 1 de novembre Llicències 8 i 9 Imparells  
Dilluns, 5 de desembre Llicències 6 i 7 Parells  
Dimarts, 6 de desembre Llicències 8 i 9 Parells  
Dimecres, 7 de desembre Llicències 0 i 1 Imparells  
Dijous, 8 de desembre Llicències 2 i 3 Imparells  
  
  
Aquest descans és addicional al descans setmanal assenyalat en l'apartat tercer d'aquesta resolució, però deixarà sense efecte el descans addicional regulat en l'apartat cinqué.  
  
Nové. Lliure prestació del servei en dies especials  
No obstant això el que es disposa en la present resolució referent als descansos diaris, es permet la prestació del servei de taxi a totes les llicències, amb independència del descans setmanal que tinguen assignat, en les franges horàries dels següents dies de l'any 2022:  
  
Data Franja horària sense descans obligatori  
Dissabte, 12 de març Des de les 18.00 hores fins a les 24 hores  
Diumenge, 13 de març Des de les 00.00 hores fins a les 06.00 hores  
Dijous, 17 de març Des de les 00.00 hores fins a les 06.00 hores  
Divendres, 18 de març Des de les 00.00 hores fins a les 06.00 hores  
Dissabte, 19 de març Des de les 00.00 hores fins a les 06.00 hores i  
des de les 18.00 hores fins a les 24 hores  
Diumenge, 20 de març Des de les 00.00 hores fins a les 06.00 hores  
Divendres, 24 de juny Des de les 00.00 hores fins a les 06.00 hores  
Diumenge, 30 d'octubre Des de les 00.00 hores fins a les 06.00 hores  
Dilluns, 31 d'octubre Des de les 00.00 hores fins a les 06.00 hores  
Dimarts, 1 de novembre Des de les 00.00 hores fins a les 06.00 hores  
Diumenge, 6 de novembre Des de les 00.00 hores fins a les 06.00 hores i  
des de les 15.00 hores fins a les 19.00 hores  
Dissabte, 17 de desembre Des de les 21.00 hores fins a les 24 hores  
Diumenge, 18 de desembre Des de les 00.00 hores fins a les 06.00 hores  
Dissabte, 24 de desembre Des de les 21.00 hores fins a les 24 hores  
Diumenge, 25 de desembre Des de les 00.00 hores fins a les 06.00 hores  
Dissabte, 31 de desembre Des de les 21.00 hores fins a les 24 hores  
Diumenge, 1 de gener de 2023 Des de les 00.00 hores fins a les 06.00 hores  
  
  
Tots els dissabtes a la nit (matinada del diumenge) de l'any 2022, de 5.00 a 06.00 hores, podran prestar servei totes les llicències de l'àrea de València, i tots els dissabtes nit (matinada del diumenge) de juny i juliol de 2022, de 00.00 a les 06.00 hores, també podran prestar servei totes les llicències de l'àrea de València.  
Així mateix, tots els diumenges nit (matinada del dilluns) de l'any 2022, de 4.00 a 06.00 hores, podran prestar servei totes les llicències de l'àrea de València, independentment del dia de descans setmanal que tinguen assignat.  
  
Desé. Excepcionalitat per als serveis a persones amb mobilitat reduïda  
Les llicències de taxi de l'àrea de prestació conjunta de València que tinguen adscrit un vehicle adaptat queden exceptuades del règim de descans obligatori previst per als caps de setmana, en el període regulat en aquesta resolució.  
La prestació d'aquesta mena de serveis haurà d'identificar-se a través del distintiu que s'adjunta com a annex a aquesta resolució, que serà col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aquest ús exclusiu. Aquesta prestació haurà de garantir-se pels prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment, inclosa, si escau, la imposició de les sancions que corresponguen.  
  
  
Onzé. Efectes  
La present resolució farà efecte des del dia 14 de febrer de 2022, i deixa sense efectes a la Resolució de 23 de desembre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius.  
  
Contra la present resolució, que no esgota la via administrativa, es podrà interposar un recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que es faça servir qualsevol altra via que es considere oportuna.  
  
València, 10 de febrer de 2022.- La directora general d'Obres Públiques, Transport i Mobilitat Sostenible: Roser Obrer Marco.